Mestá zvyšujú dane
Bratislava zvyšuje daň z nehnuteľností o 35% a poplatky za odvoz odpadu o 30%, informoval primátor Matúš Vallo. Reaguje tak na prepad príjmu z daní fyzických osôb. Daň z nehnuteľností sa v meste zvyšovala naposledy v roku 2020 a poplatok za odpad sa nemenil deväť rokov. (hnonline.sk)
Dane zvyšujú všetky krajské mestá okrem Trnavy a Banskej Bystrice, ktoré ich zvýšili už skôr. Ich primátori sa sťažujú na výpadky príjmov z čias bývalej vlády, keď tzv. rodinný balíček znížil dane z príjmu, ale tiež výnosy samospráv. Tiež musia pokryť rast cien energií a miezd. Dane chcú zvyšovať aspoň o infláciu za posledné štyri roky, 27%.
(sme.sk)